એવું વાંચવા મળ્યું હતું કે લેખક તો કામ પરથી ઘરે આવીને સાંજે-સાંજે નિજાનંદ માટે જ આ નવલકથાઓ લખતા હતાં અને બહુ લાંબા સમય સુધી તેમણે આ ટ્રાયોલોજીને પ્રકાશિત કરવાનો પ્રયત્ન પણ નહોતો કર્યો. તેમના મૃત્યુંના થોડાક સમય પહેલા જ તેમણે ટ્રાયોલોજીની મૅન્યુસ્ક્રિપ્ટ પ્રકાશકને આપી હતી, પણ પોતાની સફળતા અને ચાહકોને જોવા તેઓ જીવ્યા નહિ. તેમના લેપટોપમાં તેમની પાર્ટનરને આજ સીરીઝની ચોથી નવલકથાનું ૩/૪ જેટલું લખાણ પણ મળી આવ્યું. ઉપરાંત આજ પાત્રો સાથે તેઓ કુલ ૧૦ નવલકથાઓ લખવા માંગતા હતા અને તે બધાના ટૂંકસાર તેમણે નોંધી રાખ્યા છે તેમ પણ વાંચવા મળ્યું હતું. કાશ તેમના આયોજનો પાર પાડવા તેઓ હાજર હોત!